Trekker dop-påstander mot Tiger
- Jeg tror når alt dette er over, vil han overgå Lance Armstrong med tanke på hva han har gjort, uttalte Dan Olsen i intervjuet med WFVN The Game i Michigan. Intervjuet er oversatt til norsk og gjengitt av norskgolf.no. - Det er ikke testosteron, men noe annet, sa blant annet Dan Olsen - om Tiger Woods.Dan Olsen har ifølge golfmagasinet tidligere spilt på PGA (sist i 2011) og Web.com Tour. I intervjuet med med lokalradioen i Lansing i USA sier Olsen at han «har hørt», fra en troverdig kilde og spiller, at Tiger Woods er suspendert i en måned. Årsaken skulle være bruk av ulovlige prestasjonsfremmende midler, og ikke ryggplager - som Tiger Woods etter alt å dømme strir med. Dan Olsens påstander om Tiger Woods dopingsuspensjon spredte seg selvsagt med lysets hastighet i sosiale medier. Nå trekker han dem med unnskyldningen - eller forklaringen - «det var bare min mening», ifølge ESPN. Dan Olsen makes full retraction of radio statements and apologizes to everyone mentioned. http://t.co/Vx0jUtwgzj — Michael Collins (@ESPNCaddie)02.03.15, 06:46- Jeg ber om unnskyldning til Tiger, Nike, Phil (Mickelson) og Tim Finchem (PGA-sjef) og PGA-touren, sier Dan Olsen mandag. Han hevdet også i intervjuet at Tiger Woods skulle ha spilt med en «jukseball» fra Nike. Det er ennå ikke kommet reaksjoner direkte fra Tiger Woods på Dan Olsens uttalelser om at han skulle ha «faket» ryggskaden og haltet overdrevent mye siste gang han så ham.Hans agent Mark Steinberg har imidlertid tilbakevist dem med å hevde at «de er helt idiotiske». Dan Olsen vedgår at han og hans påstander om Woods, blant annet som (etter hvert) en større juksemaker enn Lance Armstrong, vil framstå som en «crazy fuck»; ingen kommer med slike påstander overfor Tiger Woods.
Eks-golfproff Dan Olsen (48) påsto i et intervju med en lokalradio at Tiger Woods' (39) «pause» egentlig skyldes doping. Nå trekker han den alvorlige og oppsiktsvekkende påstanden.